له بینایی چه‌وم
به‌س میوان خه‌یاڵه و
شه‌وانه تێته خه‌وم.
هه‌رگز دڵم ناکه‌مه
سان سه‌رد سه‌ره‌ڕێ
خه‌یاڵم ناوته وشکه‌ساڵ بیاوان لم.
تماشاکانم سه‌وزه و
هه‌نگاوه‌کانم ڕووشنا.
ئه‌ڕاوه شک ناکه‌م
چم..هه‌ر چم...
تا قوڵتیسه‌ێ خه‌م‌ و خه‌و به‌شه‌ر.
تا ڕووشنای ده‌مکه‌ل
تا مه‌مڵه‌که‌ت نویر
تا ناو تاڵ..تاڵ گیس خوه‌ر.
هه‌ر چه‌ن دویره
به‌ڵام!
ته‌نیا نویره
شه‌فاێ نائارامی ساته‌کان ئومر و
ده‌روه‌چ وه‌ره‌و ئاسو نووڕین.
هێز ئه‌وج شاوه‌ێ باڵ مه‌له
له که‌وکه‌وه‌ی ئاسمان
ئه‌ڕا به‌رز.. به‌رز فڕین.
